NDX A.K.A.

NDX A.K.A. (singkatan matan Nanda Extreme, As Known As; sabalumnya bangaran Ndx Aka Familia) adalah grup musik duet aliran hip-hop dangdut lawan pop jawa tumatan Indonesia nang tiba matan Bantul, DI Yogyakarta. Grup musik nang diulah wayah tahun 2011 ini baistilah husus musik jawa, utamanya dalam gaya instrumental wan kapanulisan lagu. Badua angguta grup musik ngini ada Yonanda Frisna Damara wan Fajar Ari.

 Riwayat kisah 
NDX A.K.A. ngini grupnya nang cungul tumatan kampung Imogiri, Kabupaten Bantul, DI Yogyakarta, nang tapandang marga mausung genre dangdut wan hip hop nang bakambuh wan imbahnya nitu buhannya badua ngini dianggap pelopor genre hanyar: hip-hop dangdut. Ngaran grup ngini marupakan singkatan matan "ND" nang tiba matan singkatan ngaran Yonanda (Nanda), "X" nang malambangakan extreme gasan manggambarakan unsur hip-hop nang dianggap kada umum dikambuh duwa dangdut, lawan juwa "A.K.A." nang marupakan singkatan matan As Known As (alias).

Grup musik ngini didiriakan lawan Yonanda Frisna Damara wayah 11 Siptimbir 2011, rahatan sidin baumur 15 tahun. Dua bulan imbah nitu, inya maminta sapupunya Farhajar Ari gasan umpat bagabung, nang wayah nitu mamilih ngaran panggung PJR Microphone. Grup ngini mamulai karirnya matan panggung halus lawan bayaran nang kada tapi banyak. Buhannya tampil panambayan di balakang stasiun TVRI Yogyakarta nang dibari Rp75,000. Imbah nitu, mulai buhannya dipinandui urang nang sampai wayahini tarus batambah marga lirik nang parak lawan kahidupan sahari-hari.

 Gaya bamusik 
Kabanyakan lagu NDX A.K.A. baparihal cinta, hususnya dinamika hubungan nangkaya patah hati, kasatiaan, manimburu, wan sangkal dalam hubungan romantis. Lirik-liriknya banyak mamakai bahasa Jawa ngoko nang kada rasmi, lawan narasi nang manggambarakan konflik emosional antara pasangan. Sapalih lagu maumpati sudut pandang laki-laki nang marasa dihianati atawa ditinggalakan. Sapalih lagu NDX A.K.A. baisi lirik dalam bahasa Jawa nang baisi kata kasar, sambatan gasan urang, lawan juwa diambil matan mana-mana nang dinilai sapalih urang bamuatan seksisme wan misoginis. Ungkapan ngitu biasanya cungul dalam konteks cinta atawa konflik antara tokoh dalam lagu. NDX A.K.A. jua dipinandui mambawaakan sapalih lagu tapandang matan tahun 1990-an, utamanya karya-karya anggit Deddy Dores atawa Nike Ardilla.

NDX A.K.A. memakai gaya babaju nang maneron gaya hip-hop wan maadaptasi gaya streetwear. Baju nang dipakai nangkaya kaus lunggur, baju dingin batukup, salawar jogger, wan tupi snapback. Gaya babaju ngitu tarus dipakai wayah buhannya tampil di panggung, video musik, wan bakudak gasan prumusi buhannya, wan jadi bagian matan identitas visual buhannya mulai panambayan cungul.

 Diskografi 

 Album musik 

 Dangdutnya Anak Muda (2017) (sebagai Ndx Aka Familia)
 NDX A.K.A Familia (2017)
 Ini Dangdut S02: Live from Jakarta 4 (2023)

 Lagu kolaborasi 

 ROPANG — baduwa Denny Caknan

 Panghargaan wan nominasi 
Tahun PanghargaanTumbungNomineeHasilnya2025Indonesian Dangdut Awards 2025Video Klip Daerah nang Paling Dipopuler"ROPANG" (feat. Denny Caknan)Duo/Duet/Grup/Kolaborasi Daerah/Dangdut Alternatif TerpopulerNDX A.K.A.

 Jujuhutan